Effense verligting in olieprys ná Suezkanaal oopmaakSatellietfoto van die MV Ever Given (Evergreen) in die Suez-kanaal (25 Maart 2021) (Foto: Cnes2021, Distribution Airbus DS/AFP Photo) Daar was Maandag ŉ effense verligting in die internasionale olieprys toe verkeer in die Suezkanaal hervat het ná ŉ groot houerskip die waterweg blokkeer het. Die Suezkanaal-owerheid het gesê die Ever Given is vlot gemaak en verkeer het op een van die belangrikste roetes vir wêreldhandel hervat. Ru-olie-besendings is vir byna ŉ week opgeskort. Ru-oliepryse het getuimel ná die skip gedeeltelik bevry is, maar het vinnig daarna gestyg toe reddingskundiges gesê het die ergste werk lê nou voor. Slegs ure ná hulle die skip heeltemal kon bevry, het oliepryse weer teruggesak. Ondanks die feit dat die verkeer kon hervat, het analiste gesê dit sal ŉ geruime tyd duur voor houervragverkeer na normaal terugkeer. “Die mark sal binnekort besef dat, selfs al verlaat die Ever Given die kanaal binne ŉ paar dae, sal daar steeds ŉ rimpeleffek wees,” het Rystad Energy-analis Louise Dickson gewaarsku. “Olievrag, en olie-aanvraag kan geraak word omdat vervaardigers moontlik vervaardiging moet opskort terwyl hulle wag vir goedere om ná die vertraging by aanlegte op te daag.” Die Suezkanaal-owerheid het gesê die waterweg sal 24 uur per dag oop wees en die agterstand van honderde vaartuie sal na verwagting tussen drie en ŉ half dae lank opgeklaar word. Belangrikste syfers teen 1430 GMT: West Texas Intermediate: 0,9% laer op $60.40 per vat Brent North Sea ru-olie: 0,8% laer op $64.04 per vat Londen – FTSE 100: 0,5% laer op 6,709.61 punte Frankfurt – DAX 30: 0,3% hoër op 14,793.23 Parys – CAC 40: 0,3% hoër op 6,009.28 EURO STOXX 50: 0,3% hoër op 3,878.33 New York – Dow: 0,3% laer op 32,971.76 Tokio – Nikkei 225: 0,7% hoër op 29,384.52 (sluiting) Hongkong – Hang Seng: onveranderd op 28,338.30 (sluiting) SSE: 0,5% hoër op 3,435.30 (sluiting) Euro/dollar: laer op $1.1787 van $1.1794 om 2200 GMT Pond/dollar: hoër op $1.3828 van $1.3789 Euro/pond: laer op 85.24 pennies van 85.53 pennies Dollar/yen: hoër op 109.67 yen van 109.64 yen